
    П.к.6750 гр.Ардино  ул.”София”14    e-mail: mbal.ard@mail.bg    Управител: тел./факс. 03651/4204    Техн. секретар: тел.03651/4003


ДОГОВОР 

Днес, 29.02.2016 година, в град Ардино, на основание чл. 74, ал.1 от ЗОП, Закона за задълженията и договорите и въз основа на Решение №12/18.02.2016 г. за определяне на изпълнител на обществена поръчка с предмет: „Доставка на медикаменти и консумативи за нуждите на „МБАЛ Ардино” ЕООД – гр. Ардино”  се сключи настоящият договор за доставка, между „МБАЛ Ардино” ЕООД, представлявано от д-р Г. Осман  – прокурист и Ракиб Апдикадир – главен счетоводител от една страна, наричана за краткост ВЪЗЛОЖИТЕЛ, и от друга страна „Фьоникс Фарма” ЕООД, представлявано от Тонислав Живанович, със седалище и адрес на управление: гр. София, общ. Столична, ул. „Околовръстен път” №199А, ЕИК: 203283623, наричана за краткост ИЗПЪЛНИТЕЛ.


Страните се споразумяха за следното:

І. ПРЕДМЕТ НА ДОГОВОРА


Чл. 1. Възложителят възлага, а Изпълнителят приема да достави медикаменти и консумативи описани в документацията за участие (Приложение №1) за нуждите на МБАЛ „Ардино” ЕООД, съгласно класирана оферта, предложена от Изпълнителя, която е неразделна част от настоящия договор.


ІІ. ЦЕНА И ПЛАЩАНИЯ ПО ДОГОВОРА

Чл. 2. (1) Изпълнителят доставя медикаменти и консумативи съгласно офертата, представляваща неразделна част от настоящия договор, като доставната цена включва всички разходи, печалба, ДДС и доставка до крайното предназначение в гр. Ардино.

(2). Транспортните разходи до „МБАЛ Ардино” ЕООД са за сметка на Изпълнителя.
Чл. 4. (1) Плащането на доставката по настоящия договор става с платежно нареждане срещу надлежно оформена фактура.


 (2) В срок до 24 месеца от възникването на основанието за плащане, Възложителят представя платежно нареждане до обслужващата го банка за разплащане на доставката.



ІІІ. СРОК НА ДОГОВОРА

Чл. 5. (1) Изпълнителят се задължава да достави заявените количества медикаменти и консумативи в срок до 48 часа, след подадена заявка от Възложителя.

(2) Срокът на действие на настоящия договор от 29.02.2016 г. до 29.02.2017 г.

ІV. ПРИЕМАНЕ, ГАРАНЦИИ И РЕКЛАМАЦИИ

Чл. 6. Всички некачествени и лошокачествени доставки са за сметка на доставчика и не се заплащат от Възложителя. За тях се изготвя протокол подписан от двете страни.


Чл. 7. Приемането на доставените стоки, предмет на настоящия договор се извършва от упълномощено от управителя  лице.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

 Чл. 8. Изпълнителят се задължава в срок до  48 часа, след подадена заявка да достави медикаменти и консумативите.

Чл. 9. Изпълнителят се задължава да извършва доставката с транспортни средства годни за транспортиране на медикаменти и консумативи. 
VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 10.  Възложителят се задължава да заплати доставката в срок до 24 месеца след получаване на фактурата.

Чл. 11. Възложителят има право да се откаже от договора във всеки един момент, в който доставката не отговаря на договорените условия и не дължи никакво обезщетение на Изпълнителя. 
 VІІ. ОБЩИ УСЛОВИЯ И ПРЕКРАТЯВАНЕ


 Чл. 12. Настоящия договор може да бъде прекратен:


 1.  С изтичането на срока за изпълнение.

 2.  По взаимно писмено съгласие на страните, изразено писмено;


 3. При   пълно   неизпълнение,   както   и      при   неточно   изпълнение   на   задълженията   на една   от   страните,   от   изправната   страна   с   3-дневно   писмено   предизвестие   до   неизправната страна;

             4. Когато   са   настъпили   съществени   промени   във   финансирането   на   обществената поръчка,   предмет   на   договора,   извън   правомощията   на   Възложителя,   които   той   не   е могъл  да  предвиди   и  предотврати,   с   писмено  уведомление,   в   3   - дневен срок от настъпване на обстоятелствата;

             5. Едностранно  след едномесечно писменно предизвестие отправено до другата страна.
             6. Без предизвестие съгласно чл. 11 от настоящия договор.

Чл. 13. При обективна невъзможност за изпълнение договорът се разваля по право.


Чл. 14. При неизпълнение на задълженията по договора за срок повече от 10 дни, страните следва да се уточнят по продължаване на действието му или едностранното му прекратяване.
Чл. 15. Настоящият договор може да бъде изменeн при условията на чл. 43 от ЗОП.


Чл. 16. Възникнали спорове по нерешени от договора въпроси ще се решават по споразумение, а когато това се окаже невъзможно - по реда на гражданското законодателство на Република България.


Настоящият договор се подписа в два еднообразни екземпляра - по един за всяка от страните и е в сила до 29.02.2017 г.
ПРИЛОЖЕНИЕ: Оферта на Изпълнителя.

ВЪЗЛОЖИТЕЛ:                               
         

 ИЗПЪЛНИТЕЛ:

УПРАВИТЕЛ НА



            „Фьоникс Фарма” ЕООД:
„МБАЛ АРДИНО” ЕООД:                                  
 ________________/Тонислав Живанович/

__________________/д-р Г. Осман/





ГЛАВЕН СЧЕТОВОДИТЕЛ:

______________/Р. Аптикадир/ 
